text: এবার মিউজিকে জকিগঞ্জের লেবু মিয়া
  জকিগঞ্জ বার্তা ২৪ ডট কম : আগষ্ট ৯, ২০১৭ | ১২:৩৪ পূর্বাহ্ন
  ছালিক আমীন: তরুণ নাট্য কর্মী রেজাউল ইসলাম রাজু (ছদ্মনাম লেবু মিয়া) জকিগঞ্জের সন্তান। তার প্রথম রচিত নাটক "লেবু মিয়া জকিগঞ্জে"২০১৪ সালে আত্মপ্রকাশের মধ্য দিয়ে নাটক জগতে প্রথম যাত্রা। এরই ধারাবাহিকতায় তার আরও কয়েকটি নাটক বাজারে আসে। তার ২য় নাটক "লেবু মিয়া পুড়ির বাড়িত" ২০১৪ সালে বেশ জনপ্রিয়তা অর্জন করেছে। তার একক রচিত এই দু'টি নাটকের পাশাপাশি আরো জনপ্রিয় ৫টি নাটকের সাথে অভিনয় করেছে রেজাউল ইসলাম রাজু (লেবু মিয়া)।
  এবার ২০১৭ তে শীঘ্রই বাজারে আসছে তার ৩য় রচিত নাটক "লেবু মিয়ার সুখের কপাল"। তরুণ নাট্য কর্মী রেজাউল ইসলাম রাজু অল্প দিনের মধ্যেই বেশ জনপ্রিয় নাট্য কর্মী হিসেবে স্রোতাদের কাছে পরিচিত হতে পেরেছেন।তার প্রত্যেকটি নাটক তার স্বরচিত সত্যি প্রশংসার দাবীদার। তিনি নাটক রচনা ও পরিচালনার পাশাপাশি নিজেই "লেবু মিয়া" উপনামে দক্ষতার সাথে অভিনয় করে যাচ্ছেন।একজন রচয়িতা, অভিনেতা কিংবা পরিচালক সব বিষয়ে পারদর্শীতা অর্জন করতে পারেন না। কিন্তু নাট্য কর্মী রেজাউল ইসলাম রাজু এক অভিন্ন নাম। তার সব শাখায় দক্ষতার পরিচয় লক্ষ্য করা যায়। অল্প কিছুদিন হল তিনি আরো একটি সংস্কৃতি ভুবনে পা রেখেছেন। তিনি স্বপ্ন দেখছেন ভালো একজন সুরকার হতে। তার এই স্বপ্ন পূরণের মধ্য দিয়েই আমরা সিলেটবাসী ফিরে পাব নাট্যকারের পাশাপাশি আরো একজন ভালো নতুন কন্ঠশিল্পী।